CELEX: 32009R0295
Language: bg
Date: 2009-03-18 00:00:00
Title: Регламент (ЕО) № 295/2009 на Комисията от 18 март 2009 година относно класирането на някои стоки в Комбинираната номенклатура

9.4.2009   
            
            
               BG
            
            
               Официален вестник на Европейския съюз
            
            
               L 95/7
            
         
      РЕГЛАМЕНТ (ЕО) № 295/2009 НА КОМИСИЯТА
   
   от 18 март 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 март 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Комплект, опакован за продажба на дребно и състоящ се от цифров апарат в свой собствен корпус, предназначен за записване и възпроизвеждане на звук и изображения в различни формати, със способност за приемане на данни от различни източници (например приемници за спътникова телевизия, автоматични машини за обработка на информация, записващи видеокамери) и различни други елементи като свързващи кабели, CD-ROM, ръководство за ползване, винтове и отвертка.
                  Апаратът има вградена печатна платка с активни и пасивни елементи (необходими за записването и възпроизвеждането на звук и видеоизображения), в това число микропроцесор.
                  Той е снабден със следните интерфейси:
                  
                              —
                           
                           
                              порт USB,
                           
                        
                              —
                           
                           
                              порт VGA и
                           
                        
                              —
                           
                           
                              аудио- и видеопортове.
                           
                        Той е снабден също така с бутони за управление (power, play, pause, volume) и с инфрачервен приемник за дистанционно управление.
                  Апаратът е проектиран така, че в него да може да бъде вграден твърд диск.
               
               
                  8521 90 00
               
               
                  Класирането се определя от общи правила 1, 2, буква а), 3, буква б) и 6 за тълкуване на Комбинираната номенклатура, допълнителна забележка 1 към раздел XVI и от описанието на кодовете по КН 8521 и 8521 90 00.
                  Тъй като апаратът притежава цялата необходима електроника за изпълнение на функциите от позиция 8521, с изключение на твърдия диск, и тъй като тези компоненти, дори при липсата на твърд диск, не могат да бъдат използвани за друга функция, освен за записване и възпроизвеждане на звук и изображения, следва да бъде счетено, по силата на общо правило 2, буква а), че той притежава основните характеристики на комплектован или завършен продукт от позиция 8521. Ето защо фактът, че апаратът няма вграден твърд диск не възпрепятства класирането му като комплектован или завършен продукт.
                  Следователно се изключва класиране в позиция 8522 като част, изключително или главно предназначена за апарат от позиция 8521.
                  Съответно апаратът следва да бъде класиран в позиция 8521 като апарат за записване или възпроизвеждане на образ и звук.
                  По силата на допълнителна забележка 1 към раздел XVI отвертката следва режима на апарата, тъй като се използва за неговия монтаж и поддържане.